**SPOT Svetovanje Podravje**

SPOT Svetovanje Podravje je ena izmed dvanajstih regijskih Slovenskih poslovnih točk, ki poleg pomoči pri registracijskih postopkih nudi strokovno pomoč potencialnim in obstoječim podjetnikom na različnih področij:

* informiranje/svetovanje,
* organizacija delavnic in usposabljanj,
* izmenjave dobrih praks ter
* odpiranja poslovnih priložnosti doma in v tujini.

Sedež SPOT Svetovanje Podravje je v prostorih Mariborske razvojne agencije na Pobreški cesti 20 v Mariboru. V SPOT Svetovanje Podravje je vključenih 5 partnerjev:

* Mariborska razvojna agencija
* Štajerska gospodarska zbornica,
* Območna obrtna zbornica Maribor,
* ZRS Bistra Ptuj,
* Razvojno informacijski center Slovenska Bistrica.

Na voljo vam je **osem svetovalcev** iz različnih področij in z različnimi znanji, ki prvenstveno skrbimo za prenos znanj iz različnih podpornih institucij v podjetniško prakso. Organiziramo tudi brezplačna usposabljanja in izobraževanja. Podatke o aktualnih usposabljanjih in delavnicah in druge aktualne novice, najdete na spletni strani SPOT Svetovanje Podravje na naslednji povezavi:

<https://www.stajerskagz.si/projekti/spot-podravje/>

Za stranke smo na voljo osebno na sedežu SPOT Svetovanje Podravje v času uradnih ur: **ponedeljek, torek, petek: 8:00 – 14:00** ter **sreda: 11:00 – 17:00**. Vprašanja lahko naslovite na elektronski naslov: **spot.podravje@mra.si**, ali nas pokličete po telefonu: **02 333 13 85**.

SPOT Svetovanje (Podravje) je tretji nivo **SISTEMA SPOT**, ki je začel delovati v začetku leta 2018. Gre za vladni projekt, ki ga izvajajo Ministrstvo za gospodarski razvoj in tehnologijo, Ministrstvo za javno upravo in SPIRIT Slovenija, javna agencija. Namen SISTEMA SPOT je vzpostaviti celovit sistem brezplačnih podpornih storitev države za podjetnike in potencialne podjetnike pod enotno znamko. Nova krovna znamka SPOT postopoma nadomešča VEM. Njen namen je zagotavljati stabilno, ažurno, povezano, splošno prepoznano in prijazno podporno okolje za obstoječe in potencialne podjetnike.

**Sistem SPOT**

1. nivo: **portal SPOT.gov.si** – prej Evem
2. nivo: **SPOT registracija** – prej VEM registracije
3. nivo: **SPOT svetovanje** – 12 regijskih točk, ena izmed njih SPOT Svetovanje Podravje
4. nivo: **SPOT global** (novost) – nacionalna točka SPOT / SPIRIT Slovenija, javna agencija, ki izvaja obogaten nabor storitev s področja internacionalizacije in tujih investicij namenjen predvsem podjetjem izvoznikom ter investitorjem.

Pripravila: Jasna Mak, svetovalka SPOT Svetovanje Podravje